Final di semana foi markadu ku disputa dii terseru ronda di kampeonatu nasional. Boavista di Praia, ki dja teni doz vitória, risebi na kasa kampion di ilha di Sal, Académico, que sa kontaba ku un vitória, e ku menus un jogu.
Na kel jogu, Boavista konsigui mas un vitória, ki inpoi ku Académico di Sal, pa 4-2, ta soma assi 9 pontu. Ku vitória, kampions di Santiagu Sul, sta sigura si posison na lideransa.
Na quadru di klubis ganhadoris, ta djunta Derby ki ganha Académica di Boa Vista pa 1-0, jogu ki foi disputadu na stádio Adérito Sena, na Mindelo. Na jogu disputadu na Santo Antão, na stádio João Serra , Paulense ganha Académica di Porto Novo, golu markadu pa Matz, jogudar di Académica, na 62 minutu. Pa seh ladu, Ultrmarina, ki juga na kasa, golia 5-2 Beira Mar di Tarrafal di Santiago, ki ilimina iquipa di Santiago di meia-final, un bes ki tudu doz dja tinha perdidu doz bes.
Mindelense, ki kontinua líder di Grupu B, ganha Sporting di Brava pa 6-0. Spartak di Fogo, ganhado pa Académico 83, di Maio, odja sês isforsu di txiga pa meias-final kada bes mas longi ku insusesu.
I na disputa pa 4ª jornada Boavista ta juga ku Ultramarina di São Nicolau e Académico di Sal ta ricebi Mindelense. Spoting di Brava ta recebi, na ilha, Beira-Mar, di Santiago Norte, dja Derby ta bai Santo Antão pa difronta Paulense. N’kuantu ki Académica di Boa Vista ta bai ilha di Maio pa jogu ku Aacdémico 83, e Académica di Porto Novo ta defronta Spartak.
AVoz
kea_Latn kea_Latn kea_Latn kea_Latn pap_Latn uzn_Latn